Minnsti stórmarkaður landsins er á Reykhólum Í hinum dreifðari byggðum landsins hefur á síðari árum skotið upp vandamálum tengdum því að halda uppi viðunandi þjónustu . Þannig hefur víða reynst örðugt að halda úti dagvöru - og matvöruverslun . Á mörgum stöðum hreinlega vegna fámennis og á öðrum vegna samkeppni við stórmarkaði og verslanir í nágrenninu . Um árabil stóð það glöggt hvort íbúar Reykhóla og nágrennis fengju að njóta áframhaldandi þjónustu lítillar mat - og dagvöruverslunar sem heitir Hólakaup . Rekstraraðilar stoppuðu stutt við á tímabili og margir óttuðust að tímaspursmál væri hvenær verslunin myndi endanlega leggja upp laupana og þá yrði að sækja öll matarinnkaup annaðhvort til Hólmavíkur eða Búðardals , eftir því hvernig stæði á færð . Núverandi kaupmenn í Hólakaupi hafa rekið verslunina í rúm þrjú ár eða frá 1. maí 2010 . Blaðamaður leit nýverið við hjá Eyvindi Magnússyni kaupmanni í Hólakaupum . Hann bar sig ágætlega , sagði að veltan hefði nær tvöfaldast frá því hann og kona hans Ólafía Sigurvinsdóttir tóku við rekstrinum . Veltan hafi verið um 70 milljónir á ári . Sjá nánar í nýjasta tölublaði Skessuhorns sem kom út í dag .